google/wiki40b huggingface dataset:
Túcume

Túcume er en landsby nordvest i Peru, i Lambayequedalen ved stillehavskysten, om lag femti mil fra Lima og tre mil fra storbyen Chiclayo.
Området er mest kjent for sine 26 enorme adobepyramider på et 220 mål stort område.
Arkeologene har påvist spor etter høykulturer som strekker seg tilbake til et par århundrer før Kristus, blant annet den såkalte Moche- eller Mochica-kulturen (200 før Kristus–750 etter Kristus).
Túcume var gjenstand for tre invasjonsbølger, omtrent 1350 (chimu-imperiet); omtrent 1470 (inkaene fra Andes) og 1532 (da spanjolene erobret området med kors og sverd).
Thor Heyerdahl var leder for utgravningene i Tucume 1988–1994, i et samarbeid mellom Kon-Tiki Museet og Instituto Nacional de Cultura Peru.
Utgravningene begynte 28. august 1988 og innbefattet en rekke internasjonale arkeologer, tolv peruanske arkeologstudenter samt mellom 50 og 100 landsbyfolk.
Man gjorde blant annet funn av krukker, menneskeknokler, førkoloniale kunstgjenstander, tempelstrukturer, åreblad, barnegraver, 23 skjeletter av veversker, sølvgjenstander, mumier med mer. Flere av funnene, ikke minst tempelfresker og motiver på kunstgjenstander, bekrefter at før-inkakulturene i denne delen av Peru var sterkt sjøorienterte.
I samband med utgravningene kjøpte Heyerdahl en tomt på 80 mål i utkanten av landsbyen. Villaen bar navnet Casa Kon-Tiki.
Heyerdahl satte også i gang et storstilt sosialt hjelpeprogram (Túcume Vivo) sammen med Strømmestiftelsen.
I 1993 ble boken Pyramidene i Túcume, som handler om utgravningene, utgitt.
I 1994 åpnet et museum i området. Det er veldrevet. Museet hadde om lag 10 000 besøkende i de tre første månedene av 2008, fra 37 forskjellige land. Flesteparten kommer fra Peru, dernest fra USA og Tyskland.
Satoru Noda

Landslaget

Satoru Noda ble tatt ut i Japans tropp til Asiamesterskapet i fotball for menn 1988.
Tetsuya Nishiwaki

Karriere

Tetsuya Nishiwaki startet sin profesjonelle karriere i Omiya Ardija i 2000.
Louis Hornbeck

Bakgrunn

Louis Hornbeck ble født som tredje barn av en musiker i Det Kongelige Kapel, Theodor Julius Hornbeck (ca. 1804 – 1857) og hans hustru Mette Petrine, f. Lütken (1805 – 58). T. J. Hornbeck var trolig sønn av kong Frederik VI.
Louis Hornbeck studerte fiolin med Valdemar Tofte (1832–1907), klaver og musikkteori med Johan Christian Gebauer (1808–84), og orgel med Gottfred Matthison-Hansen(1832–1909). ²
Avgjørende for Hornbecks liv ble forbindelsen med familien Sanne. Instrumentmakeren Jacob Sanne bodde i Studiestræde i København, og solgte instrumenter fra en «Klaversal» i 1. etasje. Her dukket også Louis opp: Louis H. havde, fra han som 12aarig med sin Fader…kom op i Studiestræde for at købe Klaver, været en stadig Gæst i det Sanneske Hjem. ¹
Jacob Sannes kone Birgitte, opprinnelig norsk, var en kusine av Bjørnstjerne Bjørnson, og dikteren vanket hyppig i Sannes hjem, som han betragtede som sit eget. Hjemmet, fra 1856 i Helliggejststræde (nå: Valkendorfsgade) 36, var fylt av musikk. Flere av de seks barna spilte meget godt, ikke minst Anna (”Nanna”) Christine Hedevig (1838–80). Hun var en dyktig pianist, og musiserte ofte sammen med Louis Hornbeck.

Verkliste

Sanger som er utgitt:
Opus 1: 3 sanger: ”Jeg troer paa Dig” (C. Ploug), ”Efter Stormen” (Chr. Richardt), ”O, Du er lig en Rose rød” (Rob. Burns)
Opus 2: 4 sanger (”Kærlighedssange efter det Engelske ved Caralis”): ”Til mit Hjertes Dronning”, ”Skovbækken”, ”Gaa, forglem mig”, ”Morgensang”
Opus 3: 4 sanger: ”De kære Steder (Mads Hansen), ”Mit Højland” (Rob. Burns), ”Afsked” (P.L. Møller), ”Mod Vaaren” (Mads Hansen)
Opus 4: 3 sanger: ”Idyl” (Chr. Møller), ”Notturno” (L. Bødtcher), ”Hængeasken” (P.L. Møller)
Opus 5: 6 sanger (”Mindre Sange”): ”Den Landflygtige” (Thomas Hood), ”O var du i den kolde Blæst” (Rob. Burns), ”Lisbeth” (Wm. Wordsworth), ”Ønsker du at vide” (W.C. Bryant), ”Serenade” (J.J. Callanan), ”Min Sang er Smertens Røst” (Th. H. Bayley)
Opus 7: 3 sanger (”Tre Digte af Emil Aarestrup”): ”Lokkerne”, ”Huldskab og Troskab”, ”Enthusiasme”
Uten opusnummer: ”Jeg vilde mig udride” (E. Aarestrup), ”Svar som tiltale” (Kjempevise); 3 sanger: ”Min Skat” (Chr. Richard), ”Aftenvandring” (A. Øhlenschlæger), ”Tulte” (Chr. Richard)

Kilder

¹ Nanna Jappe, f. Hornbeck (1879-1968; datter av Louis Hornbeck): Slægterne Sanne fra 1812 og fra 1793 Hornbeck. August 1964.Håndskrevet manuskript, stilt til rådighet av Ole Jappe, København.
² Dansk biografisk Lexikon, 1894.
³ Dansk Demografisk Database. Folketellinger 1850, 1880 og 1885.
⁴ Rikard Nordraaks breve til familien Sanne og Louis Hornbeck. Ved Nanna Jappe, født Hornbeck. Norsk Musikkgranskning 1937 (Johan Grundt Tanum, Oslo), s. 23-51.
⁵ Brev til Edvard Grieg, oppbevart i Griegsamlingen, Nettbiblioteket, Bergen Offentlige Bibliotek.
⁶ Edvard Grieg/Brev i utvalg 1862-1907. Redigert og kommentert av Finn Benestad (1998).
⁷ Øystein Gaukstad (utg.): Edvard Grieg. Artikler og taler. Oslo 1957, s. 215-216.
⁸ Finn Benestad og Dag Schjelderup-Ebbe: Edvard Grieg. Mennesket og kunstneren. Oslo 1980.
Hu Die

Bakgrunn

Hu Ruihua ble født i Shanghai men flyttet til Guangzhou (Kanton) da hun var ni år. Faren henns ble så generalinspekrør for Beijing–Fengtian-jernbanen, og hun tilbragte meget av tenårene i nordkinesiske byer som Beijing, Tianjin og Yingkou, og tilegnet seg fullkomment språket der, mandarin, noe som var en veldig fordel fa kinesisk kino gikk over til talefilm. 
Som tenåring gikk Hu Die på Gu Kenfus (顧肯夫/顾肯夫) skuespillerskole. I 1924 flyttet hun tilbake til Shanghai med familien. Da China (Zhonghua) Film School, landets første filmskole, åpnet under Hong Shens ledelse, var hun den første som meldte seg der.

Skuespillerinne

Hun fikk sin filmdebut i 1925 med Qiushan yuan. 
Frem til 1927 opptrådte hun i filmatiseringer av flere kinesiske legender, blant annet som slangekvinnen i Baishe zhuan (1926) og som kameliadamen i Xi chahua (1927).
Fra 1928 til 1937 var Hu Die engasjert av det ledende filmselskapet Mingxing og disse årene var høydepunktet på hennes karriere. Hun spilte i den første kinesiske lydfilmen,  Ge'nü hongmudan (1931) av Zhang Shichuan, som en kvinne som ble undertrykket og mishandlet av sin mann. Hun spilte ofte i filmer redigert av Zhang. 
Noe som anses som hennes absolutte høydepunkt var da hun spilte to tvillingsøstre – en fattig bondekvinne, og en militærkommandants elskerinne – i filmen Zimei hua (1933) av Zheng Zhengqiu. Filmen var den tids mest kommersielt innbringende i Kina. 
På frunn av den japanske okkupasjon av Kina dro hun til Hongkong, der hun fra 1946 igjen opptrådte i noen få filmer. Senere under den annen sino-japanske krig tok hun tilflukt i Chongqing. Den kom hun i kontast med den mektige spionasjesjefen Dai Li. Hun var tidligere blitt introdusert for Dai Li i Shanghai av sin kollega skuespillerinnen Xu Lai, som var gift med en nær venn av Dai Li. Ifølge Dai Lis medarbeider Chen Zuis memoarer ble Hu Die elskerinne til Dai Li i den perioden. 
Hennes siste film var Jietong (1960).

Canada

I 1975 utvandret hun til Vancouver i Canada, dit hennes sønn hadde kommet tidligere. Hun levde tilbaketrukket og unngikk oppmerksomhet ved å bruke navnet Pan Baojuan. Hun dikterte sine memoarer i 1986, og de utkom først som serie i Taiwans United Daily News . De ble publisert i Fastlandskina i 1987.
Guerrero

Historie

Det meste av staten var underlagt aztekerne i perioden før den spanske erobringen. Fra 1500-tallet var Taxco en av Mexicos viktigste sølvbyer. Acapulco var utgangspunktet for handelen med Filippinene, en spansk besittelse som ble kolonisert ut fra Mexico fra 1572 av. Under uavhengighetskrigen 1810–21 var delstatshovedstaden Chilpancingo i 1813 åsted for den første store kongressen for uavhengighetskjemperne. I 1940 ble motorveien mellom Mexico by og Acapulco bygd, noen som førte til en rask utbygging av stillehavskysten for turisme.

Geografi og klima

Guerrero er meget fjellrikt, og preget av de to fjellkjedene Sierra Madre del Sur og las Sierras del Norte. Mellom de to fjellkjedene ligger elvedalen rundt Río Balsas. Store deler av staten er skogkledd, men det finnes en del jordbruk. Hovedproduktene er mais, sesam, soya, ris, tomater, lime, melon, grapefrukt, vannmelon, peanøtter og mango. Klimaet er tropisk langs kysten og mer temperert i høylandet, og regntida faller på sommeren.

Turisme

Den kjente badebyen Acapulco er Guerreros største trekkplaster, kjent for sine flotte, beskyttede strender langs Bahía de Acapulco. Det finnes også andre feriesteder, for eksempel Ixtapa, som ble bygd ut på 1980-tallet, og Zihuatanejo, som er mer frittvoksende og meksikansk. Den historiske sølvbyen Taxco i høylandet er en av Mexicos mest maleriske byer.
Arven (2003)

Handlingen

Christoffer sin familie har drevet et stålverk i fire generasjoner. Han bryter tradisjonen og driver i stedet en kro. Faren begår selvmord og Christoffer som tar over firmaet innser snart at det er på konkursen rand, det tvinger ham å ta beslutninger som gjør ham til uvenn med familien. Hans kone Maria, som er skuespillerinne ved Dramaten i Stockholm, pendler mellom Danmark og Sverige. Men hun finner snart ut at hennes mann er veldig forandret.

Om filmen

Filmen mottok to Bodil-statuetter: beste mannlige hovedrolle (Ulrich Thomsen) og beste mannlige birolle (Peter Steen) og seks Robertstatuetter: beste regissør (Per Fly), beste film (Ib Tardini), beste mannlige hovedrolle (Ulrich Thomsen), beste mannlige birolle (Peter Steen), beste kvinnelige birolle (Ghita Nørby) og beste musikk (Halfdan E).
Filmen ble sett av 373.823 på kino i Danmark.
Nurit Peled-Elhanan

Nurit Peled-Elhanan er en israelsk fredsaktivist og professor i språk ved Det hebraiske universitetet i Jerusalem.
Etter dødsfallet til hennes 13 år gamle datter ble Elhanan en sterk kritiker av Israels okkupasjon av Vestbredden og Gaza. Datteren, Smadar Elhanan, ble drept av en selvmordsbomber i Jerusalem den 4. september 1997. Elhanan uttalte at hun ikke skyldte på den palestinske gruppen som selvmordsbomberen kom fra. Men hun skyldte på Israels undertrykkelse av palestinere som en indirekte årsak til datterens død. Elhanan ble tildelt Sakharovprisen for menneskerettigheter og ytringsfrihet, tildelt av Europaparlamentet. Elhanan er datter av general og politiker Mattityahu Peled.
Susana (vepser)

Levevis

Artene har larver som lever på einerslekten (Juniperus, sypressfamilien).

Utbredelse

Gruppen er utbredt i det vestlige Nord-Amerika (Oregon, Britisk Columbia).
Nys

Et/en nys er en reflektorisk mekanisme, der stemmebåndene lukkes kortvarig slik at lufttrykk kan bygge seg opp i lungene. Når stemmebåndene så åpnes, strømmer denne luften nærmest eksplosjonsaktig ut gjennom nesen. Det er ulike former for påvirkning i neseslimhinnen som utløser nysingen. Fenomenet er vanlig både hos mennesker og dyr.
Det er en utbredt myte at hjertet stopper når man nyser, men dette stemmer ikke.
Det har vært vanlig å si «Prosit!» til en som nyser. Nys er blitt knyttet til overjordiske makter. Hos Homer i Odysseen finnes replikken: «Min sønn har nyst til det jeg sa. Så vil det sikkert skje.»

Årsaker

Mennesker som er hypersensitive for stoffer som vi omgir oss med hele tiden, eller som har allergiske disposisjoner, kan oppleve nyseanfall, men selv bare lette forkjølelser og virusinfeksjoner kan også gi slike anfall. Et tørt inneklima kan gi enkelte problemer med neseslimhinnen, som igjen kan føre til nyseanfall. Anatomiske forandringer som skjeve neseskillevegger kan bli verre med tiden, og også gi lokal irritasjon i nesen. Sjeldnere enn dette kan svulster i nesehulen eller bihulene gi opphav til slik irritasjon, og også blødninger fra nese eller svelg.

Nysing mot solen

Enkelte mennesker kan begynne å nyse av å se mot solen eller annen sterk lyskilde. Dette er en refleks vi ennå ikke kjenner bakgrunnen for, men nysingen gir øynene en forbigående beskyttelse mot det sterke lyset. Denne formen for nysing ser ut til å være arvelig, og er til en viss grad koblet til overfølsomhet i neseslimhinnene. Fenomenet forekommer hos omtrent en av fire personer, og skal være vanligere blant personer som røyker.
Bahai-troens skrifter

bahai-troens skrifter er en bok i Bokklubbens serie Verdens Hellige Skrifter, redigert av Arne Ruste og utgitt i 2007. Boken inneholder tekster skrevet av fire av bahais profeter og ledere: Báb (1819–50), Bahá'u'lláh (1817–92), `Abdu'l-Bahá (1844–1921) og Shoghi Effendi (1897–1957).
bahai er en av de yngste religionene, og regner sin opprinnelse til 21. april 1863, da Bahá'u'lláh kunngjorde sin misjon, bygget på visjoner som ham og forløperen Báb hadde mottatt siden 1844. Begge hadde sjiamuslimsk bakgrunn. Religionen presenterer seg som fullendelsen av alle tidligere religioner, og har et budskap om fred og menneskehetens enhet.
Ecgfrith

Etymologi

Navneleddet ecg har opprinnelse i urgermanske *aʒ-, «egg (på våpen)». Den norrøne formen av leddet er egg. Navneleddet frith har opprinnelse i urgermanske *friþu, «fred». Den norrøne formen av leddet er friðr.
Blamada

Utseende

En middelsstor (ca. 10 millimeter), avlang, matt, svart trebukk med skarpt rødt pronotum. Antennene er tynne og litt lengre enn kroppen, det innerste leddet med en skarp kantlist i spissen. Pronotum er tønneformet, skarpt rødt eller rødoransje bortsett fra bakkanten som er svart. Dekkvingene er litt avsmalnende bakover, kraftig punkterte. Beina er svarte.

Utbredelse

Arten er kjent fra Laos, Kina og Vietnam.
Sfinx (konfekt)

Sfinx er et konfektmerke som produseres og selges av Nidar. 
Sfinx ble lansert i januar 1939 og består av konfektbiter med lys og mørk sjokolade. På den tiden var Nidar inspirert av Oldtidens Egypt og det ble laget flere ulike konfektbiter. De 12 mest populære bitene fikk æren av å være med i Sfinx-esken. Filosofien bak Sfinx, var at dette skulle være en «folkekonfekt» med god smak og moderat pris. For å holde prisen nede ble konfektbitene produsert mest mulig maskinelt og bitene var utstyrt med enkle dekorasjoner. På tross av dette krevde produksjonen mange medarbeidere hvis jobb var å legge de ulike bitene på riktig plass i eskene. Den mellomstore esken var opprinnelig på 230 gram og kostet den gang 2 kroner. Idag er den mellomstore på 380 gram og den store på 760 gram.
På den opprinnelige Sfinx-konfekten var bitene dekorert med hieroglyfer og Nidar-logoen var plassert i en pyramide. I 1999 ble konfektbitene redesignet av industridesigneren Johan Verde, etter inspirasjon fra ørkenens sanddyner i Sfinx’ens hjemland. I 2005 fikk også esken et nytt design. Den røde rosen på esken ble introdusert første gangen i 1973 og har siden da vært et kjent symbol for Sfinx. Men i 2015 forsvant også rosen da esken fikk et nytt design. Sfinx er Norges mest solgte konfekt og 71 prosent av årets Sfinx-salg skjer i november og desember. Nordmenn kjøper hvert år nesten 900 000 esker med Sfinx-konfekt. 
Sfinx selges nå i to størrelser men tidligere ble Sfinx også solgt i poser. Bitmiksen i konfektesken har endret seg en god del siden 1939.
SpaceShot

SpaceShot er en tårn-attraksjon i fornøyelsesparken Tusenfryd. Attraksjonen blir ofte omtalt som Japp Space Shot, eller bare Japp’en, ettersom den fra åpningen i 1998 og frem til 2010 var sponset av Japp. Det var romfartseksperten Erik Tandberg og Torkjell Berulfsen som offisielt åpnet attraksjonen. SpaceShot var den høyeste attraksjonen av sitt slag i Europa da den åpnet i 1998, med sine 65m (gondolen går til 55m). Den slo den daverende rekorden Liseberg hadde med ”Uppskjutet” (54,9m). Den europeiske rekorden ble slått i 2001, men attraksjonen er fortsatt Skandinavias høyeste attraksjonen av sitt slag. 
Space Shot, produsert av den amerikanske produsenten S&S Power Inc USA, skyter ved hjelp av trykkluft passasjerene opp i lufta før de sekunder senere suser ned mot bakken igjen. På turen opp opplever passasjerene 4G og en hastighet opp mot 75 km/t, før de opplever -1G på turen ned. Gondolen er festet til fire stålvaiere, som videre er festet til fire stempler. Stemplene er plassert i fire forskjellige sylindere (de er lakkert i rødt og godt synlige inne i tårnet) som er like høye som attraksjonen. Når gondolen beveger seg opp går stemplene ned ved hjelp av trykkluft som pumpes inn i sylinderen. En computer veier den totale vekten av passasjerene og gondolen før utskytning, dette for å beregne riktig lufttrykk slik at gondolen alltid går like høyt opp. Dette er grunnen til at det tar noen sekunder før passasjerene skytes opp i været. Minimumshøyde for å kjøre er 140cm.
Den 14. mai 2019 ble tre statister skutt opp 24 ganger i løpet av 90 minutter i forbindelse med en reklameinnspilling for DNB Regnskap.
Panchen Lama

Panchen lama (tibetansk: པན་ཆེན་བླ་མ; Wylies translitterasjon: pan-chen bla-ma) er en tittel og den nest øverste lama i tibetansk buddhismes gelugtradisjon. Panchen lamaen har som oppgave å finne den neste reinkarnasjon av dalai lama, som på sin side finner den neste reinkarnasjon av panchen lama. Panchen lamaen har sitt sete i klosteret Trashilhünpo i Shigatse. Den nåværende dalai lama, Tenzin Gyatso, pekte den 14. mai 1995 Gedhun Choekyi Nyima ut som den 11. panchen lama. Etter den 17. mai samme år forsvant guttungen. Samtidig erklærte Folkerepublikken Kina at Gyancain Norbu skulle være panchen lama.
Stenocrates carbo

Utseende

En middelsstor (gjerne 10-20 millimeter), avlangt oval, blankt svart hornbille. Disse artene mangler horn på hodet, som er forholdsvis bredt og firkantet. Antennene har 10 ledd. "Snuten" er trapesformet, litt innbuktet i spissen. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis

Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse

Arten er utbredt i Peru og Brasil.
Data Design System

Data Design System er et norsk programvareselskap som utvikler dataassisterte konstruksjonsløsninger for byggebransjen, spesielt innen buildingSMART. Selskapet har hovedkontor i Øksnevad Næringspark på Klepp i Rogaland.
Selskapet ble etablert i 1984.
Astakhovbreen

Astakhovbreen er en isbre like sør for Chugunovbreen i Explorers Range i Bowers Mountains i Antarktis. Den flyter nordøstover fra Mount Hager og munner ut i Ob Bay like vest for Platypus Ridge.
Den ble kartlagt av U.S. Geological Survey fra landmålinger og fra flyfoto tatt av U.S. Navy i 1960–65, og ble navngitt av Advisory Committee on Antarctic Names etter Petr Astakhov, en sovjetisk utvekslingsforsker ved den amerikanske Amundsen-Scott-stasjonen i 1967.
Filadelfia Askim

Filadelfia Askim er en kristen frikirkelig menighet i Askim i Østfold. Menigheten er tilsluttet den norske pinsebevegelsen. Filadelfia Askim ble stiftet i 1922. 
Menigheten har 288 medlemmer, medregnet tilhørige, det vil si barn av døpte medlemmer. «Highlife» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. For barn og unge driver også menigheten speiderarbeidet «Royal Rangers». Filadelfia Askim driver et ettervernstilbud.

Misjon

Filadelfia Askim er engasjert i misjonsarbeid i Ukraina og Kenya m.m. De har også et integrert innvandrerarbeide i Norge, samt støtter misjonsprosjekter gjennom  Pinsebevegelsens Ytremisjon (PYM) og ulike hjelpeprosjekter.
Enotes

Utseende

En middelsstor, brokete, brunlig trebukk. Antennene er omtrent så lange som kroppen, pronotum uten pigger på sidene. På beina er lårene noe fortykkede. Pronotums midtfelt og en flekk ved roten av hver dekkvinge er blankt svarte.

Utbredelse

Arten er hjemmehørende på Ny-Caledonia.
Callispa

Utseende

Små til middelsstore (3-10 millimeter, de fleste 4-6 millimeter), ovale, blanke, gjerne mer eller mindre mørke bladbiller. Kroppsformen er avlangt oval og hvelvet. Hodet er lite, antennene noe kraftige og rundt halvparten så lange som kroppen. Pronotum er noe rundet, dekkvingene rundede, med fine punktrader.

Levevis

Både larver og voksne lever på planter og eter fra dem. Denne gruppen finnes særlig på palmer og andre enfrøbladete planter, skal også gå på kaffebusker.

Utbredelse

Slekten er utbredt i Sørøst-Asia og Afrika.
Hastertia

Utbredelse

Arten er utbredt i Papua Ny-Guinea (Bougainville) og Salomonøyene.
Eugen Schauman

Biografi

Schauman var sønn av en offiser i den russiske hær. Han ble født i Kharkov og da han var tre år, flyttet familien til Sør-Polen. Da han ni år gammel ble sendt til Finland for å gå på skole, kunne han russisk bedre enn finsk eller svensk. I 1895 ble han student i Helsingfors.
Schauman ble med i en gruppe motstandere av russifiseringspolitikken som ble ført i Finland. Han begynte å sysle med tanker om å ta livet av den russiske generalguvernøren Nikolaj Bobrikov. I motsetning til andre som ville det samme, planla Schauman med å ta sitt eget liv i stedet for å rømme etter attentatet.
Den 16. juni 1904 avfyrte Schauman tre skudd mot generalguvernør Bobrikov i Helsingfors senatshus. Deretter skjøt han seg selv to ganger. Schauman døde momentant, mens Bobrikov døde natten etter.
I et brev til tsaren, som også var storfyrste av Finland, begrunnet Schauman sin gjerning med at Bobrikov hadde begått ulovligheter og at han ville gjøre tsaren oppmerksom på forholdene i Finland. Selv om personer knyttet til om gammelfinnene, presteskapet og andre tok avstand fra drapet, ble attentatet allment akseptert av finlenderne og Schauman fikk status som nasjonalhelt.
Spesielt Nyländska studentavdelningen dyrket hans minne. Schauman ble lagt i en umerket grav, men på gravstedet i Borgå ble det reist et minnesmerke over ham.

Familie

Han var bror til kunstneren Sigrid Schauman.

Filmatisering

Hendelsene rundt attentatet er blitt filmatisert flere ganger. I Kajastus («Skimmer») (1930) og i Helmikuun manifesti (Februarimanifestet) (1939) spilles Schauman av Runar Schauman som var en slektning av Eugen Schauman. I filmen Luottamus («tillit») (1976) spilles Schauman av Runar Schaumans sønn Göran Schauman.
Annuitetslån

Et annuitetslån er et lån som nedbetales med like store terminbeløp, helt til lånet er innfridd. I begynnelsen er avdragsdelen liten, mens rentedelen er stor. Etter hvert som tida går stiger avdragsandelen og renteandelen blir mindre. Terminbeløpet kalles annuitet og finnes ved å multiplisere lånebeløpet med en annuitetsfaktor.
I forhold til et serielån med samme løpetid vil innbetalingene på et annuitetslån være lavere i begynnelsen, men større mot slutten. Både ved annuitetslån og ved serielån må du betale renter av den gjelden som til en hver tid gjenstår. Gjennom hele løpetiden er den samlede gjelden større ved et annuitetslån, og de totale rentekostnadene blir dermed større. Dersom en lånetaker har råd til å betjene de store første innbetalingene i et serielån, og kan opprettholde denne betalingsevnen, kan det imidlertid lønne seg å heller velge et annuitetslån med kortere løpetid.
Neslenebbfly

Utseende

Et middelsstort (vingespenn 31 – 39 mm), slankt, gulbrunt nattfly. Labialpalpene er lange og stikker fram som et nebb foran hodet. Antennene er trådformede hos begge kjønn. Forvingen er bred og trekantet, med markert, litt uttrukket spiss. Den er gulbrun med spredte, mørkere skjell, den fremre delen av ytterkanten er mørkere enn resten. Vingen har to nesten rette, brune tverrlinjer, den innerste av disse har et V-formet innhakk nær framkanten. Bakvingen er hvit, med grå bestøvning unntatt langs framkanten. Ytterkanten er brun. Larven er ensfarget grønn.

Levevis

Arten er vanlig i hager, løvskog, på skrotemark, i kanten av dyrket mark og andre steder der det vokser brennesle (Urtica dioica), som er larvenes næringsplante. Larvene utvikler seg mellom sammenspunne blader av nesle. De voksne sommerfuglene flyr om natten i juni – august og kommer gjerne til lys. De skremmes også lett opp om dagen.

Utbredelse

Den er utbredt i Nord-Afrika, i hele Europa og i det nordlige Asia østover til Korea og Japan. I Norge er den vanlig nord til Saltdal i Nordland.